洛陽有愚叟
作者：白居易
朝代：唐

paragraphs: 洛陽有愚叟，白黑無分別。
浪跡雖似狂，謀身亦不拙。
點檢盤中飯，非精亦非糲。
點檢身上衣，無餘亦無闕。
天時方得所，不寒復不熱。
體氣正調和，不飢仍不渴。
閑將酒壺出，醉向人家歇。
野食或烹鮮，寓眠多擁褐。
抱琴榮啓樂，荷鍤劉伶達。
放眼看青山，任頭生白髮。
不知天地內，更得幾年活。
從此到終身，盡爲閑日月。